Poznámky geografia 7.B

**Grécko**

**Hlavné mesto:** Atény (4 mil. ob.)

**Poloha:** leží v južnej časti Balkánskeho polostrova, ktorá vybieha do Stredozemného mora

- pobrežie je veľmi členité; najväčší polostrov je Peloponézsky, na severe je polostrov Chalkidiky

- Grécku patrí ostrov Kréta, Rodos, Korfu a ďalšie ostrovy a súostrovia (je ich asi 2000) v Iónskom a Egejskom mori, napr. Kyklady, Severné a Južné Sporady, Iónske ostrovy

**Povrch:** je väčšinou hornatý, menšie nížiny sú len na pobreží a pri riekach

- najvýznamnejšie pohoria sú: Pindos a Olympos

**Podnebie:** je prímorské subtropické; v horských častiach je chladnejšie a vlhkejšie

**Vodstvo:** rieky pritekajú väčšinou zo susedných štátov; z Bulharska priteká rieka Marica a tečie na hraniciach Grécka s tureckom; z Macedónska priteká rieka Vardar, ktorá sa na území Grécka volá Axios

- cestu lodiam z Egejského do Iónskeho mora skracuje Korintský prieplav

**Rastlinstvo** a využitie pôdy: lesov je v dôsledku výrubu stromov málo, prevládajú pasienky, ornej pôdy je menej

- na nížinách sa pestujú: pšenica, kukurica, vinič, olivy, figy, citrusy, tabak

**Živočíšna výroba**: ovce, kozy, rybolov

 Obyvateľstvo: Gréci , na severe a severovýchode Turci a Macedónci – väčšinou pravoslávne kresťanstvo

Hospodárstvo: v minulosti Grécko patrilo k najzaostalejším štátom Európy, v jeho hospodárstve prevládalo poľnohospodárstvo; dnes je priemyselno-poľnohospodárskym štátom, avšak pre zlé hospodárenie veľmi zadlžené a prekonáva hospodársku krízu

nerastné suroviny: nemá dostatok; významnejšia je ťažba hnedého uhlia (3.miesto v Európe), mramoru a bauxitu; suroviny dovážajú

priemysel: potravinársky – olivový olej, syry, víno, koňak, jahňacie mäso, hrozienka

 textilný

 hutnícky

 strojársky – stavba lodí

 chemický

- najviac rozvinutý je juhovýchod štátu – ležia tu mestá Atény a Pireus

- na severovýchode leží obchodné a prístavné mesto Solún (Thessaloniki), druhé najväčšie mesto – pochádzali z neho bratia Cyril a Metod, ktorí pre našich predkov priniesli písmo a kresťanstvo

- Grécko má najväčšie obchodné loďstvo v Európe

- rozvinutý je cestovný ruch, ktorý je zdrojom príjmov: more, príjemné podnebie, množstvo historických pamiatok , napr. Akropola v Aténach, Olympia, Sparta, Mykény, Delfy

- Grécko je jednou z kolísok európskej civilizácie; jeho starovekí učenci sa zaslúžili o veľký pokrok vo filozofii, medicíne, matematike a astronómii; ich mestské štáty ako prvé vytvorili demokratické formy vládnutia; historické a kultúrne dedičstvo Grécka sa neustále prejavuje v celom modernom svete – v literatúre, umení, filozofii či politike

- grécka kuchyňa je založená na kozacine a baranine; obľúbené sú aj jedlá z rýb; olivový olej sa vyrába vo veľkom a dáva gréckym jedlám charakteristickú chuť

- vznikli tu aj olympijské hry

**Po naučení sa učiva, odpovedajte písomne do zošita na otázky:**

1. Aké je hlavné mesto Grécka?
2. Ktoré rieky pretekajú cez Grécko?
3. Aké je rastlinstvo v Grécku?
4. Na čo sa zameriava živočíšna výroba v Grécku?
5. Na čo je zameraný priemysel v Grécku?